b'\n_START_ARTICLE_\nRoma Kazlauskien\xc4\x97-Kara\xc5\xa1kait\xc4\x97\n_START_SECTION_\nBiografija\n_START_PARAGRAPH_\nBaigusi Kauno \xe2\x80\x9eSaul\xc4\x97s\xe2\x80\x9c gimnazij\xc4\x85, 1960\xe2\x80\x931964 m. choro dirigavimo mok\xc4\x97si Kauno Juozo Gruod\xc5\xbeio muzikos technikume (d\xc4\x97st. Rapolas Vinda\xc5\xa1ius). 1964\xe2\x80\x931969 m. choro dirigavim\xc4\x85 studijavo Lietuvos valstybin\xc4\x97je konservatorijoje (vyr. d\xc4\x97st. Nade\xc5\xbedos Kazakauskien\xc4\x97s klas\xc4\x97). Studijuodama vienus metus mokytojavo Nemen\xc4\x8din\xc4\x97s vaik\xc5\xb3 muzikos mokykloje ir vadovavo chorui._NEWLINE_Nuo 1969 m. rudens \xe2\x80\x93 Marijampol\xc4\x97s kult\xc5\xabros mokyklos choro dirigavimo ir kit\xc5\xb3 disciplin\xc5\xb3 d\xc4\x97stytoja, mergin\xc5\xb3 choro vadov\xc4\x97. 1970 m. respublikin\xc4\x97s dain\xc5\xb3 \xc5\xa1vent\xc4\x97s konkurse choras laim\xc4\x97jo tre\xc4\x8di\xc4\x85j\xc4\x85 viet\xc4\x85._NEWLINE_Nuo 1974 m. \xe2\x80\x93 rudens Kauno 1-osios vaik\xc5\xb3 muzikos mokyklos mokytoja, nuo 1979 m. \xe2\x80\x93 chorinio dainavimo skyriaus jaunu\xc4\x8di\xc5\xb3 choro vadov\xc4\x97. Choras dalyvauja koncertuose ir Kauno miesto dain\xc5\xb3 \xc5\xa1vent\xc4\x97se, parengtas 1987 m. respublikinei moksleivi\xc5\xb3 dain\xc5\xb3 \xc5\xa1ventei ir 1997 m. Lietuvos moksleivi\xc5\xb3 dain\xc5\xb3 \xc5\xa1ventei Vilniuje \xe2\x80\x93 gra\xc5\xbeiai pasirod\xc4\x97 ir konkurse. Mokytoja diriguoja Kauno miesto dain\xc5\xb3 \xc5\xa1vent\xc4\x97se, 1994 m. suteikta vyresniosios muzikos mokytojos kvalifikacijos kategorija.\n_START_SECTION_\n\xc5\xa0altinis\n_START_PARAGRAPH_\nBoleslovas Zubrickas. Pasaulio lietuvi\xc5\xb3 chorved\xc5\xbeiai: enciklopedinis \xc5\xbeinynas. Vilnius, 1999. Informacijos publikavimui gautas \xc5\xbeodinis autoriaus leidimas.'